**ПРЕДНАЦРТ**

**ЗАКОН О**

**ИЗМЕНАМА И ДОПУНАМА ПОРОДИЧНОГ ЗАКОНА**

**Члан 1.**

 У Породичном закону („Службени гласник РС“ бр. 18/2005, 72/2011 - др. закон и 6/2015), у члану 6. додаје се нови став (1). који гласи:

 „Дете је свако људско биће које није навршило 18 година живота, уколико под условима прописаним овим законом није стекло потпуну пословну способност пре навршених 18 година живота“.

 Досадашњи ст. (1), (2), (3), (4), (5). и (6). постају ст. (2), (3), (4), (5), (6). и (7).

**Члан 2.**

У члану 11. став (2). иза речи: „пунолетством“ ставља се тачка, a речи: „ и склапањем брака пре пунолетства уз дозволу суда“ бришу се.

 У ставу (3). речи: „и 2“ бришу се.

**Члан 3.**

У члану 23. став (2) брише се.

**Члан 4.**

 Назив одељка члана 37. брише се.

 Члан 37. мења се и гласи**:**

„ Брак је ништав ако га је склопило малолетно лице.“

**Члан 5.**

Изнад наслова члана 38. додаје се наслов одељка који гласи:

 „Рушљивост брака“.

**Члан 6.**

У члану 51. став (1). након речи: „јавним бележником“ брише се тачка и додају се речи: „или дипломатско-конзуларним представништвом Републике Србије у иностранству.“

**Члан 7.**

У члану 58. после става (2). додају се нови ст. (3). и (4). који гласе:

„Оцем детета које је постхумно зачето уз биомедицинску помоћ сматра се супружник, односно ванбрачни партнер мајке, под условом да је за поступак биомедицински потпомогнутог оплођења за живота дао писмени пристанак.

Очинство мушкарца који се сматра оцем детета у смислу ст. (1). (2). и (3). овог члана не може се оспоравати.“

 Досадашњи ст. (3), (4). и (5). постају ст. (5), (6). и (7).

**Члан 8.**

 У члану 60. став (3). мења се и гласи:

 „Суд може донети одлуку о одвајању детета од родитеља ако постоје разлози да се родитељ потпуно или делимично, трајно или на одређено време лиши родитељског права или у случају насиља у породици.“

**Члан 9.**

У члану 65. ст. (4). и (5), речи: „које је навршило 10. годину живота“ бришу се.

 У ставу (6). речи: „а у присуству лица које дете само изабере“ бришу се.

**Члан 10.**

После члана 70. додаје се нови наслов члана који гласи:

 „Забрана телесног кажњавања и понижавајућег поступања“,

 и нови члан 70 а који гласи:

 „Родитељи не смеју физички кажњавати дете, нити га подвргавати понижавајућим поступцима и казнама које вређају људско достојанство и интегритет детета и дужни су да штите дете од таквих поступака других лица.

 Под физичким кажњавањем подразумева се свако коришћење физичке силе са намером да се код детета изазове страх, бол или нелагодност.“

**Члан 11.**

У члану 77. став (1). мења се и гласи:

 “ Један родитељ сам врши родитељско право када је други родитељ непознат, или је умро, или је потпуно или делимично трајно или на одређено време лишен родитељског права односно ограниченe пословне способности.“.

**Члан 12.**

У члану 79. после става (1) додаје се нови став (2) који гласи:

 „У обављању превентивног надзора над вршењем родитељског права, орган старатељства предузима и превентивне активности као што су: посебне обуке намењене родитељима за одговорно вршење родитељског права, посебне обуке намењене родитељима и деци о остваривању права детета на обезбеђивање најбољих могућих животних и здравствених услова за њихов правилан и потпун развој, заштиту од злостављања и занемаривања и права детета да формира своје мишљење и да га слободно изражава, као и програме намењене родитељима за учењe ненасилних метода васпитања и др.“

**Члан 13.**

У члану 80. став (2). после тач. 1. и 2. додају се нове тач. 3. и 4. које гласе:

 „налаже родитељима да отклоне недостатке у вршењу родитељског права;

 налаже родитељима да се укључе у посебне обуке о остваривању права детета и одговорном родитељству.“

 Досадашња тачка 3. постаје тачка 5.

 После става (3). додаје се нови став (4). који гласи:

 „Поступак, начин и садржај извршења мера корективног надзора над вршењем родитељског права прописује министар надлежан за породичну заштиту.“

**Члан 14.**

У члану 81. став (3). тачка 4. после речи: „корисника“ ставља се запета и додају речи: „или хранитељској породици.“

 Став (5). мења се и гласи:

 „Суд одлуком о потпуном лишењу родитељског права може одлучити да се родитељ лишава родитељског права на одређено време, најдуже до две године, уз одређивање периода провере родитељске одговорности, или трајно, а може бити одређена једна или више мера заштите детета од насиља у породици.“

**Члан 15.**

У члану 82. став (2). после речи: „лишити родитеља“ додају се речи: „ трајно или на одређено време“.

 Став (3). брише се.

 Досадашњи ст. (4). и (5). постају ст. (3). и (4).

**Члан 16.**

Члан 83. мења се и гласи:

 „ Суд може вратити родитељско право родитељу који је потпуно или делимично лишен родитељског права на одређено време пре истека рока одређеног одлуком или истеком рока, уколико престану разлози због којих је био лишен родитељског права.

 Уколико истеком рока нису отклоњени разлози због којих је родитељ био потпуно или делимично лишен родитељског права на одређено време, суд може одлучити да лишење продужи још једанпут у најдужем трајању до једне године, након чега је дужан, уколико разлози лишења нису отклоњени, родитеља потпуно и трајно или делимично и трајно лишити родитељског права.“

**Члан 17.**

У члану 84. став (1). тачка 4. после речи: „буде потпуно“, додају се речи: „или делимично трајно или на одређено време.“

**Члан 18.**

 Одељак под насловом „Продужење родитељског права“, наслови изнад чл. 85. и 86. и чл. 85. и 86. бришу се.

**Члан 19.**

У члану 87. став (1). речи: „као и одлука о продужењу или престанку продуженог родитељског права“ бришу се.

**Члан 20.**

У члану 91. став (1). тачка 2. после речи: „боравиште“ додају се речи:„дуже од 6 месеци“.

 У ставу (1). тачка 3. после речи:„потпуно“ додају се речи:„ и трајно“.

 У ставу (1). тачка 4. брише се.

 Досадашња тачка 5. постаје тачка 4.

**Члан 21.**

У члану 95. став (2). после речи: „усвојење“, речи: „са означавањем или“ бришу се.

**Члан 22.**

У члану 96. став (1). после речи: **„**потпуно“ додају се речи: „и трајно“.

 У ставу (1). тачка 3. брише се.

**Члан 23.**

У члану 100. став (2). тачка 1. мења се и гласи:

 „1. лице које је трајно потпуно или делимично лишено родитељског права или је било потпуно или делимично лишено родитељског права на одређено време.“

 У ставу (2). тачка 2. мења се и гласи:

 „2. лице чија је пословна способност ограничена.“

**Члан 24.**

У наслову изнад члана 102. после речи: „Припрема“ додаје се реч: „и обука“.

 У став (2). после речи: „припреме“ додају се речи:“и обуке“.

 После става (2). додаје се нови став 3. који гласи:

 „Програм припреме и обуке за усвојење спроводи центар за породични смештај и усвојење.“

**Члан 25.**

У члану 113. став (2). после речи: „у понашању“ додају се речи: „и ако за то постоје и други оправдани разлози.“

 Став (3). мења се и гласи:

 „Дететом без родитељског старања у смислу овог закона сматра се: дете које нема живе родитеље, дете чији су родитељи непознати или је непознато њихово боравиште, дете чији су родитељи трајно потпуно лишени родитељског права, или лишени родитељског права на одређено време док траје лишење и дете чији родитељи још нису стекли пословну способност.“

**Члан 26.**

 У члану 117. став (2). тачка 2. мења се и гласи:

 ''лице чија је пословна способност ограничена.“

 У ставу (2). тачка 4. после речи:„лице“ додају се речи:„које је било“.

Члан 27.

У наслову изнад члана 118. после речи: „Припрема“ додаје се реч: „обука“.

 У ставу (1). после речи:„припремљено“ додају се речи:“и обучено“.

 У ставу (2). после речи:: „припреме“ додају се речи:„ и обуке“

 После става (2). додаје се нови став 3. који гласи:

 „Програм припреме и обуке за хранитељство спроводи центар за породични смештај и усвојење.“

**Члан 28.**

Члан 120. мења се и гласи:

 „Родитељи детета које је на хранитељству имају право и дужност да заступају дете, да управљају и располажу имовином детета, да издржавају дете, да са дететом одржавају личне односе и да одлучују о питањима која битно утичу на живот детета заједнички и споразумно са хранитељем, осим ако нису трајно потпуно или потпуно или делимично лишени родитељског права на одређено време односно ограничене пословне способности.“

**Члан 29.**

У члану 122. став (2). после речи:„хранитељства на“ додају се речи: „предлог центра за породични смештај и усвојење“.

**Члан 30.**

У члану 125. став (2). мења се и гласи:

 „Обавезни саставни део одлуке о стављању под старатељство је и план старања о штићенику, који садржи дужности органа старатељства и старатеља у организовању и спровођењу заштите, помоћи и подршке у остваривању права и интереса штићеника, као и дужности органа старатељства у надзору над радом старатеља и пружању помоћи и подршке старатељу у вршењу старатељске дужности.“

**Члан 31.**

У члану 128. став (1). тачка 1. мења се и гласи:

 „1. лице чија је пословна способност ограничена;“

 У ставу (1). тачка 2. мења се и гласи:

 „лице које је трајно потпуно или делимично лишено родитељског права или које је било на одређено време потпуно или делимично лишено родитељског права;“

**Члан 32.**

Наслов изнад члана 131. мења се и гласи: **„**Државни старатељ“.

 Члан 131. мења се и гласи.

 „Ако се штићенику за старатеља не може поставити лице из члана 126. овог закона, орган старатељства ће поставити државног старатеља.“

 Послове државног старатеља врши државни службеник органа јединице локалне самоуправе кога одреди старешина тог органа.

 Послове старатеља за чију је пуноважност, када их старатељ обавља, потребно одобрење органа старатељства државни старатељ може пуноважно да обави под условима и на начин на који их обавља старатељ.“

**Члан 33**.

 У члану 132. став (3). после речи: „ или правног посла“, додају се речи:„или радње“.

**Члан 34.**

После члана 132. додаје се нови наслов који гласи:

 „Жалба на решење о постављењу старатеља“

 Нови члан 132а гласи:

 „Жалба на решење о постављењу старатеља штићенику не одлаже његово извршење.“

**Члан 35.**

У члану 133. став (1). после речи: „не би могао бити постављен за старатеља“ додају се речи:„односно уколико је старатељ са штићеником закључио уговор о доживотном издржавању или други уговор који доводи до неспојивости права и обавеза из уговора са дужностима старатеља.“

**Члан 36.**

У члану 135. став (2). после речи:„имовином штићеника“ додаје се запета и речи: „као и да помаже штићенику у доношењу одлука у складу са својом пословном способношћу.“

 После става 2. додају се нови ст. 3. и 4. који гласе:

 „ Старатељ малолетног штићеника дужан је да се стара да малолетни штићеник благовремено добије сва обавештења која су му потребна и да му омогући да изрази своје мишљење о свим питањима које га се тичу и да том мишљењу посвети дужну пажњу.

 Старатељ пунолетног штићеника дужан је да се стара да пунолетни штићеник благовремено добије сва обавештења о питањима која га се тичу и да у обављању послова старатеља у највећој могућој мери узме у обзир његово мишљење, жеље и ставове.“

**Члан 37.**

 У члану 136. став (2). мења се и гласи:

 „Старатељ је дужан да се стара да се отклоне разлози због којих је пунолетном штићенику ограничена пословна способност и да се он што пре оспособи за самосталан живот и у највећој могућој мери за самостално доношење одлука.“

**Члан 38.**

 У члану 137. став (4). после речи:“органа старатељства“, додају се речи:„и претходно прибављено мишљење штићеника уколико је у стању да разуме о чему се ради:“

 У ставу (4). тачка 3. после речи: „од 14 година“ додају се речи: „и пунолетног штићеника којем је ограничена пословна способност и одређено да правне послове може предузимати уз подршку и претходну сагласност старатеља;“

**Члан 39.**

У члану 139. став (3). после речи:“органа старатељства“, додају се речи „и претходно прибављено мишљење штићеника уколико је у стању да разуме о чему се ради“

**Члан 40.**

 У члану 140. став (2). после речи: “органа старатељства“, додају се речи:„и претходно прибављено мишљење штићеника уколико је у стању да разуме о чему се ради“

**Члан 41.**

У члану 144. став (1). после речи: “старатељ“ додају се речи: „изузев државног старатеља.“

**Члан 42.**

У члану 145. став (1). тачка 4. реч: „враћању“ након речи „стицању и враћању“ брише се, и замењује речима: „престанку ограничења“.

 У ставу (1). тачка 5. после речи: „судска одлука о“, речи: „враћању пословне“ бришу се, и замњују речима: „престанку ограничења пословне“.

Став (2). брише се.

 Досадашњи ст. (3). и (4). постају ст. (2). и (3).

**Члан 43.**

У наслову Одељка V реч:„ Лишење“, замењује се речју: „Ограничење“.

**Члан 44.**

 Наслов члана 146.: „Потпуно лишење пословне способности“, мења се и гласи: „Ограничење пословне способности“.

 Члан 146. мења се и гласи:

 „ Пунолетном лицу које својим поступцима непосредно угрожава сопствена права и интересе или права и интересе других лица може бити ограничена пословна способност.

Судском одлуком о ограничењу пословне способности одредиће се:

1. правни послови које лице ограничене пословне способности не може самостално предузимати;
2. правни послови које лице ограничене пословне способности може самостално предузимати;
3. правни послови које лице ограничене пословне способности може предузимати уз подршку и претходну сагласност постављеног старатеља.

 Судском одлуком о ограничавању пословне способности одређује се рок трајања ограничења, а који не може бити дужи од три године.

О обиму, садржају и дужини трајања ограничења пословне способности изјашњава се судски вештак у свом налазу и мишљењу.

 Поступак преиспитивања ограничења пословне способности мора започети најкасније 60 дана пре истека рока трајања ограничења, а окончати се најкасније до дана истека рока трајања органичења.“

**Члан 45.**

 Наслов члана 147. и члан 147. бришу се.

**Члан 46.**

 Наслов члана 148.: „Враћање пословне способности“ мења се и гласи:

 „Престанак ограничења пословне способности“.

 Члан 148. мења се и гласи:

 „Пунолетном лицу ограничене пословне способности може се вратити пословна способност када престану разлози због којих му је пословна способност ограничена.

 Ограничење пословне способности престаје уколико се у роковима из члана 145. став 5. не покрене или не оконча поступак преиспитивања ограничења пословне способности.“

**Члан 47.**

 Наслов члана 149.: „Одлуке о лишењу и враћању пословне способности“ мења се и гласи:

 „Одлуке о ограничењу и престанку ограничења пословне способности“.

 Члан 149. мења се и гласи:

 „Одлуке о ограничењу и престанку ограничења пословне способности доноси суд у ванпарничном поступку.“

 Правноснажна судска одлука о ограничењу и престанку ограничења пословне способности доставља се без одлагања органу старатељства.“

**Члан 48.**

 У члану 150. став (1). после речи: „одлука о“ речи: „лишењу и враћању“, бришу се и замењују речима:„ограничењу и престанку ограничења.“

 У ставу (2). после речи: „Ако лице“, реч: „лишено“, брише се и замењује речју: „ограничене“.

**Члан 49.**

 У члану 198. став (2). после тачке 5. додаје се нова тачка 6. која гласи:

 „Издавање налога за укључивање у психосоцијални третман или специјализовани програм починиоца насиља у породици.“

**Члан 50.**

 У члану 207. после става (1). додаје се нови став (2). који гласи.

 „У поступцима које је покренуо на основу овлашћења из чл. 263. ст. 1, 264. ст. 1. и 284. ст. 2. овог закона, орган старатељства је ослобођен плаћања тршкова поступка у смислу закона којим се уређује парнични поступак.“

**Члан 51.**

 После члана 257. додаје се нови наслов који гласи:

 „Признање очинства и материнства у току судског поступка“,

 и нови члан 257. а који гласи:

 „Ако у току судског поступка странка призна очинство или материнство, и са тим признањем се сагласе лица чија сагласност је потребна у складу са овим законом, суд ће изјаву о признању и сагласностима доставити надлежном матичару, а поступак обуставити.“

**Члан 52.**

 У члану 266. после става (1). додаје се нови ст. (2). и (3). који гласе:

 „ Суд ће утврдити најбољи интерес детета нарочито полазећи од следећег:

1. права детета прописаних овим законом, Конвенцијом од правима детета и другим потврђеним међународним уговорима и праксе међународних институција које надзиру спровођење људских права и права детета;

2. пола, узраста, других личних својстава, претходног искуства и животних околности детета;

3. потреба заштите живота и здравља детета и потреба физичког, сазнајног, емоционалног и социјалног развоја;

4. потребе осигурања безбедности детета;

5. значаја обезбеђења стабилности, континуитета односа са родитељима, породицом и средином из које потиче или у којој борави, средине и начина живота детета;

6. квалитета односа које је дете успоставило са родитељем или другом особом и непосредних и дугорочних ефеката одржавања тог односа;

7. потребе очувања породичних односа, посебно односа са браћом и сестрама;

8. дететове културне, расне, етничке, језичке и религијске припадности или наслеђа:

9. уважавања дететовог доживљавања времена и последица које неоправдано одлагање доношења одлуке може имати на дете;

10. других околности, личних својстава и стања која могу да утичу на добробит детета.

Суд је дужан да у образложењу пресуде наведе разлоге који су га руководили у доношењу одлуке и због којих није уважио мишљење детета.“

Досадашњи ст. (2). и (3). постају ст. (4). и (5).

**Члан 53.**

 У члану 267. став (1). тачка 3. после речи: „пред судом“, речи: „осим ако би то очигледно било у супротности са најбољим интересом детета“ бришу се.

**Члан 54.**

 У члану 272. после става (2). додаје се нови став (3). који гласи:

 „ Ако родитељи нису постигли споразум о питањима која битно утичу на живот детета из члана 78. став 4. овог закона, одлуку о томе доноси суд.“,

 Досадашњи став (3). постаје став (4).

**Члан 55.**

У наслову члана 273. после речи:„родитељског права“ додају се речи:„заштити права детета“.

 После става (2). додаје се нови став (3). који гласи:

 „ Одлука којом се уређује начин одржавања личних односа детета са родитељом са којим не живи, мора да садржи време, место и начин одржавања личних односа, а нарочито учесталост дневног, недељног и месечног одржавања личних односа, преузимање и враћање детета за време одмора, верских и државних празника, рођендана, годишњих одмора.“

 Досадашњи став (3). постаје став (4).

**Члан 56.**

 У члану 287. после става (2). додаје се нови став (3). који гласи:

 „ Суд је дужан да у пресуди којом је издао налог за исељење из породичног стана или куће родитеља који врши родитељско право истовремено одлучи и о одржавању личних односа детета и родитеља.“

 **Члан 57.**

 После члана 288. додаје се нови наслов који гласи: „Праћење извршења изречене мере за заштиту од насиља у породици“ и нови члан 288 а који гласи:

 „ Суд који је донео одлуку о изрицању мере за заштиту од насиља у породици, дужан је да прати њено извршење преко органа старатељства надлежног месно надлежног према месту пребивалишта, односно боравишта члана породице према коме је насиље извршено.

 Орган старатељства је дужан да одмах по добијању пресуде којом је изречена мера заштите од насиља породици сачини план праћења извршења мере и пружања помоћи и подршке члану породице према коме је насиље извршено.

 Орган старатељства је дужан да о реализацији плана праћења извршења мере обавештава суд најмање на свака два месеца.

 Суд је дужан да по добијању обавештења о кршењу изречене мере за заштиту од насиља у породици о томе без одлагања обавести надлежног јавног тужиоца.“

**Члан 58.**

У члану 305. став (2). после речи: „или јавним бележником“ додају се речи: „ односно дипломатско-конзуларним представништвом Републике Србије у иностранству.“

**Члан 59.**

 У члану 314. став (3). после речи: „органа старатељства“ додају се речи: “и центра за породични смештај и усвојење.“

**Члан 60.**

У члану 316. став (1). после речи: „одмах“ речи: „унесе у јединствени регистар усвојења“ замењују се речима: „доставе министарству надлежном за породичну заштиту ради уноса података у Јединствени регистар усвојења.“

**Члан 61.**

 У члану 317. став (3). брише се

**Члан 62.**

 У члану 332. став (2). речи: “ привремени закључак“ се бришу и замењују се речима: „ привремено решење“.

 У члану 332. став (4). реч: „лишењу“, брише се и замењује се речју: „ограничењу“.

**Члан 63.**

У члану 333. после става (5). додаје се нови став (6). који гласи**:**

 „Жалба на решење из става 1. овог члана не одлаже његово извршење.“

**Члан 64.**

У члану 341., после става (3). додаје се нови став (4). који гласи:

 „Жалба на решење из става 2. овог члана не одлаже његово извршење.“

**Члан 65.**

 Члан 345. став (1). мења се и гласи:

 „Презиме детета одређују родитељи према заједничком презимену оба родитеља, презимену једног од родитеља или презимену оба родитеља уколико родитељи немају заједничко презиме.“

**Члан 66.**

 После члана 346. додаје се нови наслов члана 346а а који гласи:

 „Право на промену личног имена у случају промене пола“, и нови члан 346а а који гласи:

 „Право на промену личног имена има лице које је извршило промену пола у складу са законом.“

**Члан 67.**

Члан 347. став (1). тачка 3. мења се и гласи:

 „лице које променом личног имена може избећи или знатно отежати извршење неке своје законске обавезе, или очигледно злоупотребљава право на промену личног имена.“

**Члан 68.**

 Члан 349 став (2). мења се и гласи:

 „Презиме усвојеног детета може се променити према заједничком презимену оба усвојитеља, презимену једног од усвојитеља или презимену оба усвојитеља уколико усвојитељи немају заједничко презиме.“

**Члан 69.**

 У члану 350. после става (1). додаје се нови став (2). који гласи:

 „Ако о личном имену или о промени личног имана детета одлучује орган старатељства, његова месна надлежност одређује се према пребивалишту, односно боравишту детета.“

 Досадашњи ст. (2). и (3). постају ст. (3). и (4).

**Прелазне и завршне одредбе**

**Члан 70.**

Ступањем на снагу овог закона, на судске поступке за ограничење и престанак ограничења пословне способности сходно ће се примењивати одредбе ванпарничног поступка којим је уређен поступак лишења пословне способности.

 На судски поступак за стицање потпуне пословне способности малолетника који је постао родитељ, до уређења посебног ванпарничног поступка, сходно ће се примењивати правила закона којим је уређен ванпарнични поступак за давање дозволе за ступање у брак.

 До успостављања државног старатеља у складу са овим законом и законом којим се уређује надлежност локалне самоуправе, послове државног старатеља обављаће стручњаци органа старатељства, у складу са прописима који су важили до дана ступања на снагу овог закона.

 Судски и управни поступци започети до дана ступања на снагу овог закона, окончаће се применом прописа по којима су започети.

 До успостављања мреже центара за породични смештај и усвојење, послове који су им овим законом дати у надлежност, извршаваће надлежни органи старатељства.

**Члан 71.**

Министар надлежан за породичну заштиту дужан је донети правилник о начину и садржају спровођења мера корективног надзора над вршењем родитељског права у року од 90 дана од дана ступања закона на снагу.

**Члан 72.**

Овај закон ступа на снагу осмог дана од дана објављивања у Службеном гласнику Републике Србије.